পত্রিকা সূত্রে জানা গেছে, প্রধানমন্ত্রীর পুত্র সজীব ওয়াজেদ জয় তার মাকে পুনরায় ক্ষমতায় অধিষ্ঠিত করার জন্য বিশেষ ডিজিটাল পরিকল্পনা গ্রহণ করেছেন। ইতোমধ্যে তিনি আমেরিকান এক এক্সপার্ট প্রফেসরকে সাথে নিয়ে পরিকল্পনা গ্রহণ করেছেন। তার পরিকল্পনা প্রচারকেন্দ্রিক। এতে আওয়ামী লীগ ও সরকারের বহুমুখী সফলতা তুলে ধরবেন, ১৮ দলের কর্মসূচিকেন্দ্রিক নাশকতা, জামায়াতকে স্বাধীনতাবিরোধী বলে চিত্রিত ও মৌলবাদী দল হিসেবে প্রচার করা। জামায়াতে ইসলামী ও হেফাজতে ইসলামকে নারীবিরোধী ও সন্ত্রাসী হিসেবে চিহ্নিত করা এবং বিগত জোট সরকারের ব্যর্থতাগুলো তুলে ধরা। সম্প্রতি একের পর এক সকল সিটি করপোরেশনে আওয়ামী প্রার্থী গো-হারা হারার পর মূলত আওয়ামী লীগ ও প্রধানমন্ত্রী যেভাবে তেলের সাগরে ভাসছিলেন সেখানে কিছুটা শ্লথ গতি এসেছে।